**Fuerte** (**Nuestra Señora de Guadalupe**) oli Espanjan laivaston vuonna 1727 vesille laskettu kaksikantinen 60-tykkinen linjalaiva.

Valmistus
---------

Alus tilattiin Havannasta. Alus laskettiin vesille 1727 ja otettiin palvelukseen 1. syyskuuta 1728.

Palvelus
--------

Alus lähti 24. tammikuuta 1727 Havannasta Gaztañetan laivaston mukana, jonka alukset olivat *San Luis*, *San Fernando*, *Lanfranco*, *Conquistador* ja *San Juan Bautista* sekä fregatit *Retiro*, *Nuestra Señora de Aránzazu*, *Nuestra Señora de Begoña* ja *Volante*. Laivaston tehtävänä oli saattaa 11 kauppalaivan saattuetta. Alus saapui 8. maaliskuuta Coruñaan Torresin laivueen *San Luisin*, *San Fernandon*, *San Juan Bautistan*, fregatti *Retiron* ja kolmen kauppalaivan kanssa. Alus luovutettiin 1. syyskuuta Cádizissa virallisesti Espanjan laivastolle.

Alus lähti 15. toukokuuta 1728 Cádizista Veracruziin Torresin laivueessa, jonka muut alukset olivat fregatit *Retiro*, *Santa Rosa* ja *Pingue Pópulo* sekä priki *San Miguel*. Laivue saapui 30. heinäkuuta Veracruziin, mistä alus saattoi 29. syyskuuta *Retiron* ja *Pingue Pópulon* kanssa kolme rahtilaivaa Havannaan. Alus lähti 29. marraskuuta Havannasta Torresin ja Cornejon laivueiden mukana Cádiziin, jonne se saapui 22. helmikuuta 1729. Toukokuussa 1729 alus oli huollettavana Cádizissa.

Alus lähti 12. joulukuuta 1729 Cádizista fregatti *Nuestra Señora del Carmenin* (*Genovesa*) kanssa Cartagena de Indiasiin, jonne se saapui 1. helmikuuta 1730 käytyään Tobagossa, Trinidadissa, Margaritassa, Cumanassa ja Caracasissa. Vuonna 1730 alus partioi Karibialla, jolloin se valtasi kolme fregattia ja kahdeksan pienempää salakuljetusalusta. Salakuljetusaluksista pääosa oli hollantilaisia. Tammikuussa 1731 alus lähti Cartagena de Indiasista fregatti *Vengeanzan* kanssa partiomatkalle. Se saapui 14. heinäkuuta *Infanten* kanssa Cádiziin mukanaan miljoona pesoa.

Vuonna 1731 alus lähti Cádizista Cartagena de Indiasiin. Se lähti 10. heinäkuuta 1732 Havannasta Cádiziin, jonne se saapui 9. syyskuuta Aldereten laivueen mukana, johon kuuluivat *San Antonio* ja *Constante* sekä fregatti *Santa Rosa* ja kuusi rahtialusta. Alus kuljetti 26. lokakuuta Cádizista *Constanten* ja pienempien alusten kanssa tarvikkeita ja suojasi joukkojenkuljetussaattueen Oraniin. Tammikuussa 1733 alus saapui Cádiziin *Andalucían* kanssa.

Tammikuussa 1733 alus lähti Cádizista partiomatkalle Välimerelle Justinianin laivueessa, jonka alukset olivat *Constante*, *León* ja *Conquistador*. Maaliskuussa 1733 se lähti Cádizista *Galician* ja *Leónin* kanssa partiomatkalle Välimerelle. Vuonna 1733 alus lähti Cádizista Cartagena de Indiasiin. Se palasi 18. heinäkuuta 1734 Cádiziin Conde de Clavijon laivaston mukana mukanaan viisi miljoonaa pesoa. Alus lähti 5. marraskuuta 1734 Cádizista pienempien joukkojen kuljetusalusten kanssa Ceutaan. Joulukuussa se saapui Cartagenaan vuotavana. Tammikuussa 1735 alus määrättiin Cartagenassa telakalle korjattavaksi. Se saapui 5. toukokuuta Cádiziin huoltoon.

Alus suojasi 1735 Cádizista joukkojen siirtoa Barcelonaan. Se suojasi Cádizista seitsemää rahtialusta Blas de Lezon laivueessa, jonka toisena aluksena oli *Conquistador*. Alus saapui 16. maaliskuuta 1737 viiden rahtialuksen kanssa Cartagena de Indiasiin seitsemän päivää myöhemmin kuin *Conguistador*. Yksi rahtilaivoista upposi myrskyssä. Kesäkuussa alus lähti Cartagena de Indiasista aarteita kuljettavan fregatin kanssa Portobelloon, mistä se palasi aarrelastissa. Lokakuussa alus lähti Cartagena de Indiasista 5 miljoonaa pesoa kuljettavien rahtilaivojen kanssa Cádiziin, jonne se saapui 25. tammikuuta 1738 saattueen kanssa. Vuonna 1738 alus oli huollettavana Cádizissa. Se oli vuonna 1739 edelleen Cádizissa.

Maaliskuussa 1740 Alus lähti Cádizista Manuel López Pintadon laivueessa Ferroliin, mistä se lähti 31. heinäkuuta Amerikkaan Torresin laivastossa. Lokakuussa myrsky pakotti aluksen hakeutumaan Havannaan, mistä se lähti 6. kesäkuuta 1742 *Castillan* kanssa partiomatkalle Bahaman kanaaliin. Se palasi 18. kesäkuuta Havannaan *Castillan* kanssa. Alus lähti 14. heinäkuuta Havannasta Veracruziin Reggion laivueessa, jonka muina aluksina olivat *Reina* ja *Nueva España*. Osasto saapui elokuussa Veracruziin, mistä se lähti syyskuussa paluumatkalle Havannaan kuljettaen aarteita.

Vuonna 1742 aluksen miehistö yritti tuloksetta vangita Tortugalla karille ajaneen Britannian kuninkaallisen laivaston 50-tykkisen *HMS Tigerin* miehistön. Vuonna 1743 alus oli Havannassa, kunnes se lähti 17. huhtikuuta 1743 Espinolan laivueen mukana merelle kohdatakseen Veracruzista aarrelastissa saapuvan fregatti *Bizarran*, joka sen jälkeen saatettiin Havannaan. Alus suojasi 13. helmikuuta 1744 Veracruzista aarteita kuljettavaa saattuetta Reggion laivueen mukana, johon kuuluivat *Reina*, *Príncipe* ja fregatti *San Ciriaco*. Alus saapui 16. huhtikuuta 144 saattueen mukana Havannaan.

Alus partioi huhtikuussa 1745 Puerto Ricon rannikolla *Real Familian* kanssa. Heinäkuussa se lähti Havannasta *Conquistadorin* kanssa Campecheen valtaamaan kolme merirosvofregattia, mistä ne palasivat 4. elokuuta Havannaan. Vuoden 1746 lopulla aluksen miehistö valtasi Kuuban rannikolla lähellä Matanzasia brittiläiset kaaapparifregatit *Harringtonin* ja *Prince Charlesin*.

Alus lähti 17. huhtikuuta 1749 Havannasta fregatti *Galgan* kanssa Veracruziin, mistä ne palasivat 12. elokuuta Havannaan. Tammikuussa 1750 alus oli Havannassa *San Antonion* ja fregattien *Bizarra*, *Galga* ja *Flora* kanssa. Se partioi 1750 *Galgan* kanssa Havannan edustalla. Alus saattoi 20. toukokuuta 1752 Cartagena de Indiasista kauppalaivan Havannaan, mistä se jatkoi 17. heinäkuuta kahden rahtilaivan kanssa Cádiziin. Alus saapui 21. syyskuuta Cádiziin mukanaan seitsemän miljoonaa pesoa. *Asía* saattoi alusta Azoreilta. Alus siirrettiin 1752 Cádizissa reserviin, mistä se siirrettiin huhtikuussa 1753 Ferroliin.

Alus palasi 1753 Ferrolista Cádiziin, mistä se suojasi 21. marraskuuta 1753 *Asían* ja fregatti *San Antonion* kanssa saattueen Havannaan. Alus saapui31. maaliskuuta 1754 saattueen mukana Havannaan. Alus partioi 1754-1755 *Asían* kanssa Meksikonlahdella.

Alus kävi 1756 Havannasta Veracruzissa. Se lähti Havannasta *Asían*, *Américan* ja fregatti *Júpiterin* sekä pienempien alusten kanssa Cádiziin kuljettaen kahdeksan miljoonaa pesoa. Alus saapui 6. elokuuta 1756 saattueen mukana Cádiziin, mistä se lähti 1756 samojen linjalaivojen kanssa Marseilleen ja Napoliin. Alus lähti Cádizista vielä vuoden lopulla Havannaan, mistä se palasi seuraavana vuonna Cádiziin. Alus lähti 1757 Cádizista Havannaan, missä se myytiin 1759.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4 5 6 7 8 9 10 11 12 13  Winfield et al 2023 s. 175-176

*Fuerte*-luokan linjalaivat

|  |
| --- |
| *Fuerte* - *África* - *Europa* |
| Edeltäjä: San Luis -luokka – Seuraaja: *Constante* |